open-index/open-wikipedia-markdown huggingface dataset:
Sorgum

**Sorgum**  (*Sorghum* spp.) itu tanaman saraba guna nang kawa gasan sumber pangan, pakan hewan, wan bahan baku industri. Gasan bahan pangan, sorgum ada diurutan ke-5 imbah gandum, jagung, banih, wan jelai. Sorgum ini makanan pokok nang penting di Asia Selatan wan Aprika sub-sahara.

Sorgum itu jenis tumbuhan babigi nang gampang hidup di macam-macam tanah. Budidaya sorgum kawa dilakukan di tanah kering di Indonesia nang kaya di Kalimantan Selatan.

Sorgum banyak dipakai gasan 

## Spesies

* *Sorghum almum*
* *Sorgum amplum*
* *Sorgum* angustum
* *Sorgum arundinaceum*
* *Sorghum bicolor*

* *Sorghum brachypodum*
* *Sorghum bulbosum*
* *Sorghum burmahicum*
* *Sorghum controversum*
* *Sorghum drummondii*
* *Sorghum ecarinatum*
* *Sorghum exstans*
* *Sorghum grande*
* *Sorghum halepense*
* *Sorghum interjectum*
* *Sorghum intrans*
* *Sorghum laxiflorum*
* *Sorghum leiocladum*
* *Sorghum macrospermum*
* *Sorghum matarankense*
* *Sorghum miliaceum*
* *Sorghum nitidum*
* *Sorghum plumosum*
* *Sorghum propinquum*
* *Sorghum purpureosericeum*
* *Sorghum stipoideum*
* *Sorghum timorense*
* *Sorghum trichocladum*
* *Sorghum versicolor*
* *Sorghum virgatum*
* *Sorghum vulgare*
* *Andropogon sorghum*

## Daftar Jujuhutan
Salak

**Salak** (*Salacca zalacca*) merupakan tanaman sejenis palma nang kawa dimakan. Salak dalam bahas inggris dipinandui dengan ngaran *snake fruit.* maraga *kulimbitnya nang kaya [[ular]]*

## Parawakan
Buah salak ngitu panjang, kulimbitnya kasar nangkaya sisik ular, warnanya coklat kahabang-habangan. Di dalamnya ada daging putih nang manis wan masam, wayah-wayah ada nang kalat. Bijinya karas wan hirang

## Kegunaan
Salak ditanam sagan diambil buahnya. Seualih kawa dimakan, salak jua kawa diulah manisan, asinan, dikaliyangan, atawa diulah aeripik salak. Salak nang anum kawa dibuat sagan bahan rujak. Lain pada ngitu, salak jua rancak diulah manjadi dodol, kurma, kopi, wan puding. Umbut salak kawa jua dimakan. 

## Daftar Jujuhutan
Katam

**[[Katam]]** atawa **[[ngatam]]** adalah gawian pahabisan pas bahuma. Ngatam digawi gasan mangumpulakan bulihan tanaman nang kaya banih nang sudah masak matan pahumaan. 

Ada dua parihal yang parlu dijanaki babujur pas musim ngatam yaitu manantuakan waktu ngatam nang pas lawan manangati cara ngatam nang baik. Hagan manantu akan wayah mangatam nang sasuai, caranya malihati warna kulimbit, bentuk, ukuran lawan bagian nang lain di bagian tumbuhan. Salain itu, kawa mahitung umur tanamannya matan awal mananam. Selain itu jua, cara mangatam nang baik, yakni mahitung waktu lawan biaya nang diparlu akan pas ngatam.

## Kajajakan
Ada babarapa cara ngatam kaya pambuntalan, pangangkutan, pangaringan, panyimpanan sampai panggilingan. 

## Jujuhutan
Jagung

**Jagung** (*Zea mays* ssp. *mays)* merupakan tanaman pangan nang banyak baisi karbohitrat di dunia salain banih wan gandum. Gasan nang badiam di Amerika Tengah wan Selatan, biji jagung dijadiakan gasan makanan pokok. Amun nang badiam di Afrika wan nang badiam di beberapa tampat di Indonesaia. Wahini, jagung kawa jua sudah dijadiakan gasan makanan binatang ternak. Gasan nang lain, jagung kawa jua di ulah gasan minyak pangan wan rancak jua dipakai gasan bahan pamulaan tepung maizena.

Jagung merupakan tanaman model nang bagus. tumatan bahari rancak dipakai gasan pertanian wan biologi. Tumatan pamulaan abad ke-20, tanaman nginih rancak dijadiakan objek penelitian genetika, dan membantu terbentuknya teknologi kultivar hibrida yang revolusioner. Tanaman ini taumpat bubuhan tanaman C4 makanya katuju banar takanan sinar matahari.

## Sejarah dan Pewantaran
Jagung haraguan dianggap pewantaran nang mirip tanaman kumpai kaya jagung nang baisi ngaran teosinte(*Zea mays* ssp. *parviglumis*). Petunjuk-petunjuk arkeologi tatuju hagan jagung haraguan primitif di bagian selatan Meksiko, Amerika Tengah, sejak 7 000 tahun lalu. Sisa-sisa tongkol jagung kuno nang ditamuakan di Gua Guila Naquitz, Lembah Oaxaca baumur sekitar 6250 tahun; tongkol utuh paling tuha ditamukan di gua-gua dekat Tehuacan, Puebla, Meksiko, berusia sekitar 3450 SM.

## Jujuhutan
Kasumba (tanaman)

**Kasumba** (*Bixa orellana*) marupakan perdu tegak atawa puhun halus lawan tinggi 2-8 m. Tumbuhan ngini barasal matan Amirika tropis. Zat bawarna habang/kuning nang dihasilakan matan kulambit biji dipakai hagan mangaliri mentega, keju, bahan anyaman, mainai kuku dan maulah gincu. Kulambit kayu tumbuhan ini dapat digunakan hagan tali. Sabutan panduduk Amirika hagan kasumba adalah *[[Lipstick tree]]*  atawa puhun gincu. 

## Garambas
**Kasumba** adalah perdu atawa puhun halus lawan tinggi 2-8 m. Daunnya tunggal, batangkai panjang, wan ganal. Halaian daunnya babantuk bulat hintalu, hujungnya runcing, lawan pangkal nang rata wan bahanu babantuk jantung. Tepi daunnya rata, lawan batulang daun menyirip, ukuran daunnya: 8 - 20 cm × 5 -12 cm, bawarna hijau babintik habang. Kambang tumbuhan ini majemuk, lawan warna habang atawa putih badiamitir 4–6 cm. Buahnya saparti rambutan, tatutup rambut saparti sikat, bawarna hijau nang masih anum, wan habang tuha pabila sudah masak. Buahnya pipih, panjang 2–4 cm, wan baisi banyak bigi halus bawarna habang tuha. Bijinya kaya akan senyawa fenolik dan flavonoid

## Jujuhutan
Nyiru

**Nyiru** atawa rajin jua disambat bubuhan banjar lawan panampi adalah barang nang rajin ada didapur gasan mambuangi antah baras. Ukurannya ganal barupa bulat nang kaya kipas angin ganal.

Lain pada ngitu jua nyiru digunaakan gasan maandak makanan kaya wadai tampah nang rajin dipakai gasan lapiknya, tapi kawa jua dipakai gasan wadah manjamur karupuk mantah.

## Nyiru panampi baras khas urang banjar
Nyiru rajin dipakai urang banjar gasan manampi baras supaya baras nang pina kada bagus nang kaya antah guguran supaya bila handak bamasak barasnya barasih, tapi salain ngitu jua banyak manfaatnya, kawa gasan wadah makanan atawa nang lainnya. Nyiru rajin tabuat dari anyaman bambu nang diulah urang banjar sacara tradisional. Gasan mandukung maulah nyiru buhan masyarakat rajin mamakai parang, lading lawan tali supaya mamudahakan maulah nyiru. Salain kawa diulah sorong nyiru ngitu jua murah haraganya lawan banyak urang bajual dikampung.

## Jujuhutan
Kalumpang

**Kepuh** atau **Kalumpang** (*Sterculia foetida)* adalah sajanis rapun dangsanak jauh kapuk randu. Tinggi lawan batang ganal manjulang, rapun ngini rancak tedapat di utan-utan pantai. Di Bali lawan jua di jawa, rapun nang lakas tumbuh ngini banyak tadapat di alkah.

Ngaran-ngaran lainnya, di antaranya *kepuh, kepoh, jangkang ([[Basa Jawa|Bahasa J]]); halumpang**; kepoh, koleangka* ;  *kalompang*; *kepuh, kepah, kekepahan* (Basa Bali); *kepoh, kelompang, kapaka, wuka, wukak* (bahasa-bahasa di Nusa Tenggara Timur); *bungoro, kalumpang*; *alumpang, alupang, kalupa*; *kailupa furu, kailupa buru*; lawan lain-lain. bisa disambat *kabu-kabu, kalupat, lepong, kelumpang jari.*

Ngaran genus|marganya dijuhut dari *Sterculius* atau *Sterquilinus,* yakni ngaran dewa pupuk nang ada di mitologi Romawi. Baimbai lawan ngaran spesiesnya, *foetida (*artinya, babau karas, haruk), ngaran ilmiahnya maarah lawan bau kada nyaman nang dikeluarakan rapun ngini, tautama dari kambangnya.

## '''Pemerian'''
Rapun ganal nang manggugurakan daun, barumah-dua, tumbuh sampai satinggi 40 m wan ganal batang 3 m. Cabang-cabang tumbuh mandatar wan bakumpul di  ketinggian nang kurang labih sama, batingkat-tingkat. Daun-daun majemuk menjari, betangkai 12,5-23 cm, bakumpul di ujung dahan. Anak daun bajumlah 7-9, jorong lonjong lawan ujung wan pangkalnya maruncing, panjang 10-17 cm.

Kambang majemuk dalam malai parak ujung dahan, panjang 10-15 cm, hijau atau ungu pudar; lawan kelopak nang babagi-5 laksana mahkota, taju sampai 1,3 cm, bawarna jingga. Buah bumbung ganal, lonjong lamak, 7,6-9 x 5 cm; bakulit tabal, habang tarang, ampihannya mengayu; bakumpul dalam karangan babantuk bintang. Biji 10-15 butir per buah. kehirangan, manjarikit lawan aril bawarna kuning, 1,5-1,8 cm panjangnya.

## '''Penyebaran dan ekologi'''
Pewantaran mulai dari Afrika timur, Asia Selatan, Asia Tenggara, Kepulauan Nusantara sampai ke Australia, pamulaan kalumpang dikirakan dari Afrika tropika|tropis.

Kalumpang rancak didapati di utan dataran randah|utan-utan dataran randah sampai ketinggian 500 m dpl, tautama di wilayah nang pina karing. Rapun ngini di waktu-waktu tatantu menggugurakan daun.

## '''Daftar jujuhutan'''
Ganda pawangi

**Ganda pawangi** dipinandui sawagai **bakung putih**, atawa **bakung pantai** adalah spesies tanaman nang banyak ditanam di banyak dairah nang labih ladar sawagai tanaman hias. Ini adalah tanaman kada suah mati pambantuk bungkah nang mahasilakan tagas kambang ganal wan batampai saurangan jadinya dikatujui lawan nang katuju tanaman hias.

Ganda pawangi matan dari kapulauan Samudera Hindia, Asia Timur, Asia tropis, Australia wan kapulauan Pasifik. Nitu dianggap sawagai naturalisasi di Meksiko, Hindia Barat, Florida, Suriname, Louisiana, banyak pulau Pasifik, Madagaskar wan Kapulauan Chagos.

## Sajarah
Kambang bakung putih ngini dikanal sawagai *[[paperwhite]]*. Kambang ngini mamiliki sajarah nang panjang wan mulai ditanam waktu zaman kuno. Tarkanal di Eropa waktu abad ke-16. Kambang bakung putih ngini kawa ditanam di dalam put wan manjadi kahimungan bakabun dalam palindangan.

## Jujuhutan
Kambang Sisir

**[[Kambang Sisir]]** atawa **Kambang Lawang** adalah rarampah nang baisi rasa mirip lawan Adas Manis. Rampah ngini baisi ngaran lain *Illicium verum.* Kambang nginih bawarna coklat kadap lawan baisi dalapan buting buncu nang barasa manis.

## Garambas

### Habitat
Tanaman ngini banyak tumbuh di sakitaran dairah tropik wan subtropik nang tingginya 2000 mitir, wan curah hujan 1500-2200 milimitir. Rasa dingin 12-18 silsius wan pH 4-5. Rampah ngini banyak dipakai gasan bamasak di nagara-nagara Asia. Kambang sisir baarti tamasuk bumbu tradisiunal masakan Cina baarti *ngo hiong*  nang baisi lima macam rarampah. Ngaran Kambang Sisir di bahasa Tionghoa baarti *ba jiao* atau *bat gok* nang baarti "dalapan tanduk", sasuai lawan bantuknya yang baisi dalapan buncu. Kambang sisir baisi bau nang khas wan kuat. Mulai matan Tiungkuk, rampah ngini dikanalakan ka Irupa tahun abad ka-17, mulai imbah ngitu barhasil tarkanal dimana-mana.

### Batang
Tanaman ngini tarmasuk dalam pupuhunan atau bungsai. Puhun ngini baisi tinggi bisa 4-6 m wan baisi warna coklat bacampur sadikit habang

### Daun wan Kambang

Baisi daun tunggal atawa sabuting, nang bacuring hujungnya. Kambangnya bawarna kuning kahijau-hijauan, biasanya tumbuh pakai biji banih. Buahnya diputik sabalum tuha imbahtu dijamur dikaringakan dibawah matahari yang hangat manggantang. Buahnya baisi 6-8 garis, satiap garis baisi 1 biji. Hasil minyaknya diulah jadi bahan parasa minuman. Hasil kambang sisir ngini bisa maulah ipik farmokologi nang  luas hasilnya manjadi antimikrobia, antioksidan, wan insektisida.

## Manpaat

### Makanan
Kambang sisir dipakai gasan rarampah nang maulah makanan jadi nyaman, sama nang kaya kayu manis wan kambang cangkih. Kambang sisir  banyak dipakai dimasakan india nang kaya rarampah, cuntuhnya masak karih. Bubuhan Thailand, Vietnam, wan Indunisia banyak mamakai kambang sisir gasan panyaman rasa. Di Indonesia, bumbu ngini banyak dipakai di dairah-dairah nang katuju masakan nang manyangat baunya. Cuntuhnya gulai Aceh, Randang Minang, masakan Jawa wan Bali. Kambang Lawang rancak dipakai gasan maulah minuman taradisional kaya jamu wan campuran teh, nang kaya teh Thailan didalamnya ada dicampuri teh hirang, bubuk kambang sisir wan widang pekak, ngini minuman khas kabupatin Demak.

## Itihi juwa

* Parampahan

## Jujuhutan
Alpukat

**[[Alpukat]]** atawa **[[avokad]]** (''Persea americana'') marupakan tumbuhan panghasil buah meja lawan ngaran nang sama. Tumbuhan ngini barasal matan Miksiko wan Amirika Tingah wan kini banyak diharagu akan di Amirika Silatan dan Amirika Tingah hagan tanaman parkabunan monokultur wan sagan tanaman pakarangan di dairah-dairah tropika lainnya di dunia.

## Garambas
Puhun, lawan batang mancapai tinggi 20 m lawan daun sapanjang 12 sampai 25 cm. Kambangnya tarsambunyi lawan warna hijau kakuningan wan ukuran 5 sampai 10 milimitir. ganalnya bamacam-macam matan 7 sampai 20 santimitir, lawan massa 100 hingga 1000 gram; biji nang ganal, 5 hingga 6,4 sentimeter.

Buahnya betipe buni, mamiliki kulimbit lambik kada rata nang barwarna hijau tuha matan ungu kacokelatan, targantung lawan varietasnya. Daging buah alpukat barwarna hijau anum dakat kulimbit wan kuning anum parak biji, lawan tekstur lambik.

Tagal buahnya kada manis, tatapi baharum khas wan halus, lawan tekstur halus. Bahanu jua dibuati gula atawa susu kantal manis hagan mamiliki rasa manis wan kada hambar. Ini dipakai hagan hidangan gurih wan manis, maskipun banyak nagara kada hagan kaduanya. Alpukat biasa ditamuakan hagan masakan vegetarian sabagai pangganti daging hagan roti lapis wan salada karena kandungan lamaknya nang tinggi.

Di Indunisia sandiri, tadapat minuman lawan ulahan alpukat, nang ngitu jus alpukat. Biasanya jus alpukat ngini dibuati susu cokelat. Bahanu jua ada makanan panutup lawan bahan alpukat.

Spesies ngini menghasilakan barbagai kultivar lawan buah nang lebih ganal wan badaging lawan bagian luar nang lebih tipis karana pambiakan selektif nang dilakuakan manusia.

## Taksonomi
Persea americana dianggap hagan anakronisme evolusi, nang kemungkinan ganal marupakan hasil panyabaran banih ganalnya nang berevolusi beimbai oleh megafauna nang kini telah punah di Amirika Silatan, tarutama kungkang tanah raksasa wan genus gomphothere matan garis katurunan gajah. Pabila kapunahan panyabar banih asli ngini, manusia nang bermigrasi ka wilayah tarsabut dianggap telah manjadi panyabar jarak jauh utama, nang barujung pada domestikasi spesies tarsabut.

Pada tahun 1982, ahli biologi evolusi Daniel H. Janzen manyimpul akan bahwa alpukat marupakan cuntuh dari "anakronisme evolusi", buah nang beradaptasi hagan hubungan ekologis dengan mamalia besar nang wayah ini sudah punah (saparti kungkang tanah raksasa atawa gomphothere).

= Jujuhutan =
Sungai Sumba

**Bantang banyu Sumba** ialah batang banyu nang mengalir di kuta Banjarbaru, Kalimantan Salatan, Indunisia. Batang banyu ngini manjadi salah sabuting aliran matan batang banyu Kemuning, lawan jua manjadi pahalatan kampung Kalurahan Guntung Payung wan Loktabat Utara.

## Jujuhutan
Kapal Onrust

**Kapal Onrust** adalah kapal Walanda nang ditanggalamkan pada 26 Disimbir 1859 ulih laskar pajuang Tumenggung Surapati, pengikut Pangeran Antasari dalam Perang Banjar atawa Perang Barito di sungai Barito, Kabupaten Barito Utara.

## Galeri

File:De Onrust bij Lontontoeor.jpg|Sketsa Kapal Onrust sedang berlayar di kampung Lalotung Tuwur
File:55. Lontontoeor.jpg|litografi Kapal Onrust sedang berlayar di kampung Lalotung Tuwur


## Catatan batis
Martabat Tujuh

**Martabat Tujuh** adalah sabuting ajaran tasawuf nang ditahui urang di Nusantara matan awal abad ka-17. Ajaran ngini panambaiannya disabarakan ulih Syamsuddin as-Sumatrani, Mufti Kesultanan Aceh. Ajaran ngini badasar lawan kitab *At-Tuhfat al-Mursalah ila Ruh an-Nabi* ulahan Muhammad al-Burhanpuri, saurang sufi matan Gujarat, HIndia.

Di Kalimantan, kitab ngini diajarakan lawan bubuhan ulama sufi bahususan wan barahasian dalam kalumpuk-kalumpuk halus. Macam kitab ngini ditamuakan di wilayah Marabahan, Barikin, Amuntai, Margasari, Gambut, Martapura, wan wilayah lainnya di Kalimantan. Umumnya, buhan ulama Banjar maanjurakan bahuwa sabalum balajar kitab ngini, buhan murid harus baguru lawan ahlinya nangg labih paham pasal basa Arab, lugika, riturika, wan balagah dahulu. Buhan murid jua harus sudah alim dalam balajar ilmu fikih wan tauhid, sakira buhan murid kada sasat maraga tasalah balajar kitab ngini******

## Jujuhutan
Jay Idzes

**Jay Noah Idzes** (diranakakan 2 Juni 2000) adalah saurang pamain sipak bal parupisiunal Indunisia nang main jadi bek tangah gasan klub Serie A, Venezia wan tim nasional Indunisia.

Imbah mawakili bamacam-macam tim anum di Walanda, sidin mamulai karirnya di Eerste Divisie FC Eindhoven sabalum pindah ka klub Walanda, Go Ahead Eagles. Di klub ngitu sidin mangganii tim sakira parumusi ka Eredivisie wan manuntung akan dua musim di divisi utama. Pas musim panas 2023, Idzes pindah ka klub Italia Venezia, wan berhasil dipromosikan ka divisi utama di musim pamulaannya.

Kewarganegaraan Walanda, inya mamilih gasan mewakili Indonesia di tingkat internasional mulai 2024, imbah lolos kualifikasi gasan jadi warga nagara liwat kai wan nini matan mama nang diranakakan di Indunisia. Sidin debut internasional pada 21 Maret.

## Kahidupan pribadi
Lahir di Walanda, Idzes ngini katurunan Indunisia. Pas 28 Desember 2023, Idzes rasmi dapat kawarganegaraan Indonesia

## Karir klub

### Eindhoven
Idzes pamulaan main bal di Eerste Divisie gasan Eindhoven pada 28 April 2018 dalam parmainan lawan TOP Oss, sabagai pamain pengganti Hervé Matthys di menit ka-89.

### Go Ahead Eagles
Pada 20 Juli 2020, Idzes pindah ka Go Ahead Eagles habis pamindahan nang lawas banar. Klub hanyarnya mangira kontrak sidin lawan Eindhoven tuntung sudah habis, tapi akhirnya akur jua gasan mambayar biaya nang kada dipadah akan.

### Venezia
Pada 30 Juni 2023, Idzes tanda tangan kontrak salama empat tahun lawan klub Seri B Venezia.

Pada 25 Agustus 2024, sidin maulah debutnya di Serie A lawan Fiorentina lawan hasil seri kadada gol. Akibatnya, Idzes manjadi pamain Indonesia partama nang bamain di divisi atas liga Italia.

## Karir internasional
Pada tanggal 7 Maret 2024, Idzes dapat kiauan ka tim nasional Indonesia gasan partandingan Kualifikasi Piala Dunia FIFA 2026 malawan Vietnam pada tanggal 21 Maret wan 26 Maret 2024.

## Jujuhutan
Ragnar Oratmangoen

**Ragnar Anthonius Maria Oratmangoen** (diranakakan 21 Januari 1998) yaitu saurang pamain bal parupisiunal Indunisia kalahiran Walanda nang bamain sabagai pamain sayap atawa galandang sarang gasan klub Liga Pro Belgia FC Dender wan tim nasional sipak bal Indunisia.

## Kehidupan pribadi
Lahir di Belanda, Oratmangoen adalah urang Muslim katurunan Indonesia,. Kai wan nininya asalnya matan Fordata, Kepulauan Tanimbar, Maluku. Sidin pindah agama ka Islam sajak umur 15 tahun.

Oratmangoen baisi hubungan dingsanak lawan Duta Besar Indonesia gasan Tiongkok wan Mongolia Djauhari Oratmangun.

Pada 18 Maret 2024, Oratmangoen rasmi dapat kawarganegaraan Indonesia.

## Karir klub

### NEC
Ranak di Oss, Oratmangoen manjadi pamain profesional NEC di April 2016. Pada bulan Desember 2017, inya manandatangani kontrak pinjam anam bulan lawan FC Oss, efektif mulai Januari 2018.

### Cambuur
Imbah Oratmangoen diturunakan ka tim cadangan Jong NEC akibat persaingan ketat di posisinya pas handak musim 2019-2020, inya pindah ka SC Cambuur lawan status bebas transfer pada 24 Juli 2019. Di sana, inya menandatangani kontrak dua tahun lawan pilihan satu musim lagi. Sidin imbah itu manandatangani kontrak lawan Go Ahead Eagles di bulan Mei 2021, nang jua memenangakan promosi ka Eredivisie.

### Groningen
Pada tanggal 15 April 2022, Oratmangoen manandatangani kontrak tiga tahun lawan pilihan dua tahun lawan Groningen, dimulai rahatan musim 2022-2023.

#### Pinjaman ka Fortuna Sittard
Pada 1 September 2023, Oratmangoen dipinjam akan ka Fortuna Sittard, lawan ada opsi gasan manukar.

### Dender
Pada 13 Agustus 2024, Oratmangoen sacara rasmi bagabung lawan klub Liga Pro Belgia F.C.V Dender lawan kontrak dua tahun.

## Karir internasional
Pada tanggal 7 Maret 2024, Oratmangoen diundang ka tim nasional Indunisia gasan bamain Kualifikasi Piala Dunia FIFA 2026 malawan Vietnam. Pada 26 Maret 2024, Oratmangoen mancatakan gol dalam debutnya lawan Vietnam dalam kamenangan 3-0, maulah sidin mandapat gelar pamain terbaik gasan panampilannya.
Datu Kandang Haji

**Syekh Zainal Abidin** atawa **Datu Kandang Haji** (asalnya bangaran Surya Sakti Mangku Alam) adalah saurang ulama matan Paringin, Balangan, yakni matan Kampung Mungkur Uyam (waktu itu bangaran Kampung Baluning). Inya badakwah wan maislamiakan bubuhan di unjut Balangan waktu abad ka-17 Masihi.******

Datu Kandang Hai adalah murid dari Khatib Dayyan, nang mana Khatib Dayyan suah maislamakan Datu Kandang Haji bahari. Inya jua suah balajar di Makkah sampai kira-kira 50 tahun. Inya jua suah mambangun babarapa buting masigit di Balangan, nangkaya Masigit Al-Mukarramah di Kampung Bangkal (Kampung Sirap, Juai), Masigit Jannatul Ma'wa di Kampung Buntu Karau, Juai, wan Masigit Sirajul Huda di Kampung Paran Babayau, Paringin.******

## Jujuhutan
Datu Haji Batu

**Syekh Abdul Malik** (atawa dikenal lawan ngaran **Haji Batu**) adalah saurang ulama nang hidup di abad ka-16 Masihi wan habis umur waktu tahun 1640 Masihi di wilayah Kasultanan Banjar. Ada nang bapendapat bahuwa inya asalnya matan Samudra Pasai-Acéh mun dilihat matan tulisan makamnya di Kubah Sultan Suriansyah wan mungkin tamasuk ulama nang maajarakan tarekat Naqsyabandiyah. Inya suah balajar di Makkah wan bagana di Martapura. Imbah ngitu, inya bagana di Kuin, Banjarmasin sampai habis umur.******

Galar "Haji Batu" didapat Syekh Abdul Malik maraga tangannya kawa bakaras nangkaya batu imbah bulik matan Makkah.****** Ujar Yusliani Noor, pasal ini bakaitan lawan kakuatan zikir *Ismun A'zam* nang rancak diamalakan lawan bubuhan tarikat Naqsabandiyah nang maucap kalimat "*Huwa-Huwa*" dalam hati. *Huwa* atawa *Ha-Marbutah* (Ha-Kurung) sabagai *Lam-Jalallah* diyakini kawa malindungakan saurang mukmin matan bamacam-macam bahaya.******

## Referensi
Mochammad Tjiptardjo

Mochammad Tjiptardjo adalah Direktur Jenderal Pajak, Kamentrian Keuangan periode Juli 2009 s.d. Januari 2011, menggantikan Direktur sabalumnya yaitu Darmin Nasution. Sidin ampih sabagai Direktur Jenderal Pajak karena masuk batas umur pensiun sabagai PNS di bulan Mei 2011. Sidin diranakakan di Tegal pada 28 April 1951. Sidin dilantik sabagai Dirjen Pajak di kantor Departemen Keuangan, Jakarta pada Selasa, 28 Juli 2009.

## Pendidikan
Tjiptardjo adalah lulusan dari program D-III Institut Ilmu Keuangan Jakarta, imbah itu melanjutkan pendidikan jenjang D-IV Institut Keuangan Jakarta. Sidin mandapat gelar Master of Arts in Economics matan Williams College Massachusetts, Amerika Serikat di tahun 1981.

## Karir
Sabalum maarah akan Direktorat Jenderal Pajak, Mochammad Tjiptardjo manjabat sabagai Direktur Intelijen wan Intelijen Direktorat Jenderal Pajak. Ngini adalah jabatan nang suah dipegang oleh Mochammad Tjiptardjo:

RIWAYAT JABATAN

* Petugas Kantor Pusat Pajak (1978)
* Petugas Penetapan Pajak pada Seksi Penetapan I Kantor Pelayanan Pajak (1979)
* Fungsional Pemeriksa Pajak pada Kantor Pelayanan Pajak (1986)
* Ahli Pemeriksa Pajak Pratama Muda (1987)
* Kepala Subseksi Verivikasi I pada Kantor Pelayanan Pajak Medan (1989)
* Kepala Subseksi PPN Industri pada Kantor Pelayanan Pajak Jakarta Timur (1991)
* Fungsional Pajak pada Seksi Analisa Potensi Fiskal II Kantor Pusat Pajak (1992)
* Kepala Seksi Keberatan dan Banding pada Kantor Pelayanan Pajak Pare-pare (1992)
* Kepala Seksi Keberatan dan Banding pada Kantor Pelayanan Pajak Padang (1994)
* Kepala Bidang Kanwil XIV (DJP Bali, NTB, NTT, dan Timor Timor) (1997)
* Kepala Sub Direktorat Perencanaan Potensi dan Sistem Perpajakan (1999)
* Kepala Kanwil XIII DJP Sulawesi Utara dan Sulawesi Tengah (2001)
* Kepala Kanwil II DJP Sumatera Utara (2002)
* Kepala Kanwil III DJP Sumatera Selatan (2004)
* Kepala Kantor Wilayah DJP Bangka Belitung dan Sumatera Selatan (2005)
* Direktur Direktorat Intelejen dan Penyidikan (2006)

## Jajuhutan
Handil Bakti, Alalak, Barito Kuala

**Handil Bakti** yaitu sabuting kalurahan di Kacamatan Alalak, Kabupatin Barito Kuala, Prupinsi Kalimantan Selatan, Indunisia.
Marabahan Kota, Marabahan, Barito Kuala

**Marabahan Kota** yaitu sabuting kalurahan di Kacamatan Marabahan, Kabupatin Barito Kuala, Prupinsi Kalimantan Selatan, Indunisia.


Kantor Kelurahan Marabahan Kota (cropped).jpg|Kantur lurah Marabahan Kota 2025
Kantor Kelurahan Marabahan Kota, Barito Kuala.JPG|Kantur lurah Marabahan Kota
Ulu Benteng, Marabahan, Barito Kuala

**Ulu Benteng** yaitu sabuting kalurahan di Kacamatan Marabahan, Kabupatin Barito Kuala, Prupinsi Kalimantan Selatan, Indunisia.
Aranio, Aranio, Banjar

**Aranio** yaitu salah satu kampung di Kacamatan Aranio, Kabupatin Banjar, Prupinsi Kalimantan Selatan, Indunisia.
Banua Hanyar, Kertak Hanyar, Banjar

**Banua Hanyar** yaitu sabuting kampung di Kacamatan Kertak Hanyar, Kabupatin Banjar, Prupinsi Kalimantan Selatan, Indunisia.
Sungai Tarungin

**Sungai Tarungin** adalah sungai nang maalir di Tarungin, Hatungun, Kabupatin Tapin, Kalimantan Selatan, Indonesia.

Sungai ngini wayah musim hujan cagaran talimpas banyunya ka jalan, nang maulah calap.

## Jujuhutan
Sungai Minudung

**Sungai Minudung** adalah sungai nang maalir di Tarungin, Hatungun, Kabupatin Tapin, Kalimantan Selatan, Indonesia.

## Jujuhutan
Guntung Damar

**Guntung Damar** adalah guntung nang maalir di Guntung Payung, Landasan Ulin, Banjarbaru, Kalimantan Selatan, Indonesia. Wayah tahun 2023 sumalam, aliran banyu guntung Damar sawat pampan marga pambangunan lawan urukan tanah Bandara Internasional Syamsudin Noor. Ungkara ini maulah kabun urang calap, lawan jua hujan turun tarus. 

## Jujuhutan
Sungai Tatakan

**Sungai Tatakan** yaitu sabuting sungai nang maalir di kacamatan Tapin Selatan, Kabupatin Tapin, Prupinsi Kalimantan Selatan, Indunisia. Sungai ngini maalir tumatan wilayah pagunungan di Salam Babaris sampai ka Tatakan.

## Bahan acuan
Sungai Abit

**Sungai Abit** adalah sungai nang maalir di kacamatan Cempaka, Banjarbaru, Kalimantan Selatan, Indonesia. Sungai ini baandakan di parak pahalatan Kuta Banjarbaru duwa Kabupatin Banjar. 

## Jujuhutan
Sungai Kuranji

**Sungai Kuranji** adalah ngaran sungai nang maalir di Kuta Banjarbaru, Prupinsi Kalimantan Selatan, Indunisia. Sungai ini bamuara ka sungai Polantan nang baisi panjang 3,8 mitir wan libar 4 - 6 mitir.

## Itihi jua

* Sungai di Banjarbaru
* Sungai di Kalimantan

## Jujuhutan
Kacang bagula

**Kacang bagula** yaitu makanan ringan khas Martapura, Kalimantan Selatan. Kacang bagula ngini rasanya gurih manis maraga disiram banyu gula. Kacang bagula diulah matan kacang tanah basanga, amping atawa karupuk malinju nang sudah disanga, wan disiram kuah gula habang.

Makanan ngini jua bahanu dibari rarampah, kacang tumbuk, wan patis nang maulah rasanya manis wan gurih. Nang katuju padas, kacang bagula kawa diandak lumbuk.

## Bahan acuan
Sungai Basung

**Sungai Basung** marupakan salah sabuting sungai nang ada di Banjarbaru, Kelurahan Sungai Tiung, Kecamatan Cempaka.Sungai ngini baisi panjang 3.100 mitir lawan ligar 5,5 mitir wan baisi kadalaman 1,5 mitir. Sasuai lawan Indeks Kualitas Air (IKA), sungai Basung masuk ka dalam sungai nang bastatus tacamar ringan lawan *IKA existing* di angka 55%. 

## Jujuhutan
Sungai Gotong Royong

Sungai Gotong Royong adalah batang banyu nang ada di Kalurahan Mentaos, Kuta Banjarbaru. Panjang Sungai Gotong Royong adalah sakitar 1,87 kilumitir.

Sungai Gotong Royong sawat mandapat nurmalisasi ulih Dinas Parumahan wan Pamukiman (Disperkim) Kuta Banjarbaru wayah tahun 2021. Pamarintah maulah aturan jarak bangunan tumatan sungai adalah sapanjang 5 mitir.

Sabalumnya wayah tahun 2019, Sekretaris Daerah Kota Banjarbaru H Said Abdullah baucap bahwa Sungai Gotong Royong asa marigat wan halus, padahal parak banar lawan kantur Walikota Banjarbaru. Batang banyu ngini jua jadi langganan banjir, makanya parlu ada nurmalisasi.

## Jujuhutan
Sup mutiara

**Sup mutiara** marupakan makanan tradisional Indonesia nang baasal matan Kalimantan Selatan nang hibak lawan rasa wan sajarah. Sup mutiara ngini warisan makanan matan urang katurunan Cina nang hudah bamasyarakat lawan urang asli. Sup mutiara rancak disurung rahatan hari raya Imlek, atawa aruh- lain nang kaya pangantinan wan ulang tahun.. Ciri khas matan makanan ngini ada di pentol kihit nang kaya mutiara. 

Bahan-bahan nang dipakai nangkaya pentol daging nang dibantuk jadi bulat kihit, wortel, bawang habang, dan bawang putih, kantang kaldu ayam.

## Jujuhutan
Sungai pulantan

**Sungai Pulatan** atawa **Sungai Polantan** adalah sungai nang kaandakannya ada di di Jalan A. Yani KM 24, Gang Agrabudi, Kalurahan Landasan Ulin Tengah, Kacamatan Liang Anggang, Kuta Banjarbaru.

## Ukuran
**Sungai Pulatan** atawa **Sungai Polantan** baisi ukuran panjang sungai **2,23 Km**, libar **5 M**, wan kadalamannya **2 M.**

## Jujuhutan
Putri keraton

****Putri Keraton*' adalah wadai nang diparkanalakan matan [[Kuta Banjarmasin]] nang diulah bisa dipanggang atawa disumap. Wadai ngini rajin diulah matan [[gabin]] nang maulah *teksturnya'' balapis-lapis. Bagian bawahnya nangkaya bingka, tagal bagian atasnya nangkaya kulambin.

## Bahan wan cara baulah
Bahan gasan baulah wadai ngini mamakai hintalu, gabin, susu babalik, banyu susu, mantiga lawan banyu mati. 

Habangan hintalu duwa putihnya dipisahakan badahulu, imbah nitu randam gabin lawan banyu. Imbah nitu, habangan hintalu lawan mantiga nang diguncang sampai lambut. Tambahakan pulang, susu lawan banyu susu ka kamiran mantiga, diguncang pulang sampai takambuh barataan. Tambahakan gabin nang hudah diramukakan ka kamiran, guncang pulang. 

Di wadah lain, putih hintalu tadi diguncang sampai malarak duwa karas. Kambuh ka kamiran dikit-dikit. Tuang kamiran ka dalam wadah, imbah nitu disumap atawa panggang sampai masak. 

## Jujuhutan
Kukur bilungka

**Kukur Bilungka** marupakan makanan khas suku Banjar nang babahan utama bilungka wan santan nyiur anum. Bahan-bahan lainnya nang diparluakan gasan maulah Kukur Bilungka antara lain; nyiur parut, banyu panas, bawang habang nang diiris tipis, lombok parawit, wan uyah. 

## Cara maulah
Maulah Kukur Bilungka baisi babarapa langkah; nang panambayan kambuh nyiur baparut wan banyu panas, imbah pina dingin parah nyiur wan ambil santannya, balah dua buting bilungka, karuk bagian dalam bilungka sampai basisa kulimbitnya, masukakan irisan bawang habang wan lombok parawit nang hudah ditatak, masukakan santan, uyah, kaldu wan aduk rata.

## Jujuhutan
Sungai Gunung Kupang

Sungai Gunung Kupang adalah batang banyu nang adanya di Kalurahan Cempaka, Kacamatan Cempaka, Kuta Banjarbaru. Sungai ngini panjangnya sakitar 1,14 kilumitir wan libarnya 5 mitir.

Sungai Gunung Kupang baisi *check dam* nang dibangun ulih Dinas Pekerjaan Umum dan Penataan Ruang (PUPR) Kota Banjarbaru. Pambangunan *check dam* ngini batujuan gasan malambati aliran banyu di pahuluan, sakira bulanaknya bisa tagana di *check dam*. Bila nang kaitu, kapasitas tampungan *embung* wan sungai kawa tajaga. Ihwal ngini adalah upaya manahani banjir yang rancak di dairah Cempaka.

PUPR Kota Banjarbaru sakali lagi maulah rehabilitasi Sungai Gunung Kupang wayah tahun 2024. Saparu bantaran sungai handak diulah *bronjong* sapanjang 150 mitir, wan gasan nurmalisasi sakitar 400 mitir. Gawian rehabilitasi ngini mamakai Anggaran Pendapatan dan Belanja Daerah (APBD) 2024 sabanyak Rp 1.8 miliar, wan masa manggawinya salawas 180 hari.

## Jujuhutan
Guntung Jingah

**Guntung jingah** adalah sungai nang baandak di Komplek Bina Murni Lestari, Kelurahan Loktabat Utara, Banjarbaru,. Tapi ternyata di sungai guntung jingah ada beberapa kemunculan buaya muara di aliran Sungai Guntung Jingah, salah satunya adalah bagaimana bisa, buaya nang notabene huni di bagian muara sungai itu bisa muncul di aliran sungai kecil nang ada di tengah kota. Dalam hal nang sama, Medik Veteriner di Dinas Ketahanan Pangan Pertanian dan Perikanan (DKP3) Kota Banjarbaru, dr Widodo Pujiatmoko jua bapandir. Puji manjalasakan, bahwa kondisi sungai nang jadi lokasi panamuan buaya di Kelurahan Loktabat Utara ini kada marupakan habitat alami gasan buaya muara. Dek karano di sungai jo sakitarnyo indak banyak ditamukan makanan nan cukuik gadang dalam jumlah banyak untuak mandukuang populasi buaya sampai manjalang ka usia dewasa. "Misalnya binatang nang baukuran ganal kaya kambing atawa sapi", jelasnya, sahingga inya manyimpulakan, bahwa kamungkinan besar anak buaya nang ditamuakan warga ngitu lain hasil matan parkawinan induk buaya nang manyarang di sana. "Kemungkinan nang lebih halus lagi, tapi masih mungkin, buaya tu sabujurnya adalah binatang peliharaan nang maluncuri atawa dilarung sampai sampai ka sungai itu", ujar sidin. Parkiraan nang dijelasakan Puji tu sasuai lawan kisah urang-urang satampat, Arifin. Sidin manyambat bahwa buaya ngitu sabalumnya adalah milik saurang mahasiswa nang hobi binatang eksotis. "Urang sakulah ini suah mangalah di salah sabuting rumah di komplek ngini, wayah ini inya sudah pindah. Sidin katuju banar manjago reptil", ujar Arifin. Kira-kira anam bulan nang lalu, sabuting buaya nang diburutiakan kabur malalui saluran pembuangan banyu sampai berhasil maunjun ka sungai. Arifin bapandir, wayah buaya itu maluncur ukurannya kurang labih 15 cm haja, warga pun kada marasa khawatir lawan kabarnya.

## Jujuhutan
Guntung Lua

**Guntung Lua** adalah sungai nang ada di Kota Banjarbaru, Provinsi Kalimantan Selatan. Guntung Lua bamuhara di Sungai Kemuning.

Guntung Lua baisi panjang sungai 1.50 Km, libar 1 Meter, wan kadalaman 0,8 Meter.

## Jujuhutan
Sungai Banyu irang

**Sungai Banyu Irang** adalah sungai nang maalir di banua Kalimantan Salatan nang andakannya di Desai Banyu Irang, kacamatan Bati-Bati, Kabupatin Tanah Laut. Palaluan sungai Banyu Irang lewat jua hampai ka sabagian kuta Banjarbaru. Sungai ngini tabagi manjadi dua segmen yaitu matan sungai Banyu Irang hulu (nang marupakan pacabangan sungai Kiram) wan sungai Banyu Irang hilir (pacabangan parairan Parit Basar) nang bajarak 500 mitir. Imbah nitu segmen salanjutnya antara hilir Parit Basar wan hulu sungai Banyu Irang ka arah hilir bahigaan wan Kampung Jambangan sakitar 3.000 mitir.

Sungai ngini dipakai ulih urang kampung gasan kaparluan mandi, babasuh, maharagu iwak, wan jua kartak gasan jukung lalu.

## Kundisi Banyu Sungai
Kundisi mutu banyu sungai Banyu Irang nang dihitung pakai metode STORET adalah Kelas D: Buruk, skor ≥ - 31, nang artinya banyu sungai kada sihat. Ngini marga ratik matan rumah tangga nang mangandung zat kimia. Imbah nituu manyababkan kadar BOD dan COD nang tinggi gasan sungai ngini.

## Jujuhutan
Sungai Tiung

Sungai Tiung adalah salah satu dairah aliran sungai (DAS) nang ada di Kalurahan Sungai Tiung, Kacamatan Cempaka, Kuta Banjarbaru. Kaandakan geografis, Sungai Tiung tamasuk dairah nang bagalumbang wan dairah hutan, sungai halus di dairah dataran, lawan ada jua dairah nang ditanami. Panjangnya kakurang labih 3,3 kilumitir.

Bulanak nang masuk ka alur Sungai Tiung nang disabab akan ulih takikisnya parmukaan tanah nang garsang gara-gara pandulangan intan, maulah sungai jadi kipit wan surut, nitu pang nang salawas ini jadi ihwal di dairah aliran Sungai Tiung. Nitu jua nang maulah Sungai Tiung jadi langganan banjir saban tahun, saban musim panghujan.

Karancakannya babarapa wilayah di Kalurahan Cempaka takana banjir pandahuluan, limbah nitu umpatan di Kalurahan Sungai Tiung, Disa Ujung Murung, sampai ka Kalurahan Bangkal.

## Jujuhutan
Sungai Inpat

Sungai Inpat adalah batang banyu nang ada di Kacamatan Lokpaikat, Kabupaten Tapin, Kalimantan Selatan. Sungai ini sawat marasai nurmalisasi atawa parbaikan ulih Dinas Pekerjaan Umum dan Perumahan Rakyat (PUPR) Kabupaten Tapin wayah tahun 2021.

Pambaikan Sungai Inpat batujuan gasan mambulik akan pungsi sungai wan maantisipasi kamungkinan adanya banjir.

Tagal kanaikan banyu di babarapa sungai di Tapin, tamasuk Sungai Inpat ni sabujurannya jadi gawian bubuhan Balai Wilayah Sungai (BWS).

## Jujuhutan
Guntung Manggis

**Guntung Manggis** adalah batang banyu nang ada di Kuta Banjarbaru, Kalimantan Selatan. Ngaran guntung ini salajur dijadiakan ngaran wilayah yaitu Kalurahan Guntung Manggis. Guntung Manggis marupakan sabuting saluran banyu alami nang baapuat gasan mambuangi banyu limpat lamun hujan daras di dairah Kuta Banjarbaru.

Guntung Manggis bamuhara di Danau Seran, lawan baisi libar 5 m.

## Jujuhutan
Sasagun

**Sasagun** marupakan kitihan nang dikikira matan Sumatera Utara. Makanan urang bahari naya dipinandui urang di banua Mandailing duwa Tobasa. Sasagun hudah ada wayah bahari lawan juwa dipinandui jadi ulih-ulih matan urang Batak. Kuitan bahari rancak manyariki kakakanakan wayah mamakan ngini sambil bapandir, marga pacangan tahamburan sagunnya takaluar matan muntung. 

Sasagun marupakan banda nang dibibit wayah bubuhan Batak bakunjang asing-asingnya nang digawi wayah tuntung musim mangatam. Parihal ngini marga bahan utama gasan maulah kitihan ngini mamakan galapung baras. Salaya nitu, Sasagun juwa jadi bahan sanguan wayah jaman baparang lawan juwa gasan tulak mandam. Wayah bahari, Sasagun dianggap jadi pangganti nasi wayah tulak bahari-hari ka banua urang. 

Sasaun baisi nilai kahidupan matan tagasnya nang karantukalan bagumpal maulah rasa hanyar. Sama haja duwa kahidupan kulawarga nang asing-asingnya bajauhan, tatap ada sabuting rasa sapadingsanakan tagal tahalang jarak. Nang kaya itu pang arti kitihan ngini gasan urang Mandailing matan bahari.

Wayah ngini, banyak urang anum nang kada pati tahu lawan banda ngini. Sasagun hudah tapakalah duwa wadai mudirin.

## Bahan duwa cara baulah
Sasagun diulah matan galapung baras, nyiur bakukur, gula habang lawan uyah. Galapung baras malambangakan hati nang barasih nang pacangan marikitakan hubungan padingsanakan dalam kaluarga urang Mandailing. Nyiur baisi makna nang maibaratakan bahuwa amun jadi nusia nitu musti mambari apuat gasan urang lain. Lamun gula habang nang manis duwa likat, bamakna bahuwa jadi urang nitu musti baapik-apik duwa padingsanakannya saurang. Lamun uyah, diibaratakan jadi huhuwas dalam hidup sapadingsanakan. Tagal, marga ada uyah ngini nang maulah hidup tarasa tanyaman. 

Baras, tiba matan biginya ditumbuk imbah nitu disangrai. Galapung nang handak disangrai, tagasnya kada halus banar tagal masih kasar dikit. Imbahnya tuntung disangrai, Sasagun tadi dituang ka panyu atawa kartas minyak bakalir macam-macam. 

## Jujuhutan
Sherina Munaf

**Sinna Sherina Munaf** () adalah seikung panyanyi, panulis lagu, komposer, pamain, wan model matan Indunisia. Inya adalah anak binian matan musikus wan politikus Indonesia, Triawan Munaf wan jua kemanakan matan penyanyi wan musikus legendaris Indunisia, Fariz Rustam Munaf.

## Karier

### 1999-2003: Pemugaan Karier
Sherina cungul pemulaan pas tahun 1999 membawa album *Wish I Were Big Later*. Inya menyanyiakan lagu-lagu gubahan matan Elfa Secioria. Sherina pemulaan cungul di layar lebar tahun 2000 lewat *Petualangan Sherina* lawan Derby Romero, Mathias Muchus, wan Butet Kertaradjasa. Kesuksesan pilem ngini disambat jadi pemugaan suksesnya pilem nasional. Pilem ngini sempat jadi pilem kakanakan Indunisia penyuksesnya sepanjang sejarah, imbah tu dikalahkan lawan Laskar Pelangi. Imbah itu, Sherina lawan kawanannya, kaya Maisy, Saskia, Geofanny, Joshua Suherman, wan Kenny main di Operat Bobo nang judulnya *Misteri Naga Ungu*.

Sherina suah sepanggung lawan Westlife, grup menyanyi matan Irlandia, benyanyi "I Have a Dream". Tahun 2002 Sherina mengeluarkan album hanyar judulnya *My Life*. Pemulaan tahun 2003 Sherina vakum matan dunia hiburan wan manarusakan sekolahnya di British School Jakarta.

### 2007: Primadona
Pemulaan tahun 2007, pas umur 16 tahun mangaluarakan album hanyar nang judulnya *Primadona*. Sherina cungul lagi dengan membawa lagu beda banar matan inya halus. Tahun ini jua, Sherina jadi ikon Panasonic menggantiakan Dian Sastrowardoyo.

### 2008: Laskar Pelangi wan Ayat-ayat Cinta
Tahun2008, salain maulah lagu gasan pilem Laskar Pelangi wan *Ayat-ayat Cinta*, Sherina ditunjuk jadi ikon Grand Indonesia Shopping Town.

## Jujuhutan
Es satrup

**Es satrup** marupakan minuman yang dipinandukan ulih urang Walanda di Hindia Belanda. Es satrup banyak macamnya, ada nang khas matan Malang baciri ada ruti di atasnya nang rancak jua disambat es sirup, es santan, wan es ketan hitam. Di Kutai Kartenegara, es satrup khasnya dingarani es setrup nangka Belanda.

## Jujuhutan
Mitologi Japang

**Mitologi Japang** yaitu kumpulan kisah rakyat wan kaparcayaan nang diwarisakan matan generasi ka generasi di Japang. Carita-carita ngini kabanyakan barasal matan naskah-naskah kuno nang kaya *Kojiki, Nihonshoki,* wan *Fudoki*, nang manggambarakan para dewa (*[[kami]]*) panduduk Takamanohara, surga dalam mitologi Japang. Mitologi ngini baputar pada bamacam *kami*, kaya Izanagi wan Izanami, nang dipercaya sabagai pancipta pulau-pulau Japang.

Salain itu, mitologi Japang jua bakambang sairing waktu, kaya nang talihat di abad patangahan, di mana unsur-unsur agama Buddha mulai mampangaruhi kaparcayaan asli Japang. Motoori Norinaga, saurang cendekiawan dari zaman *Edo*, bamain peran penting dalam mamahami ulang mitos-mitos kuno dalam *Kojiki*, nang sampai wahini manjadi bahan acuan utama dalam mampalajari mitologi Japang.

## Tautan luar
*  The Palace of Japanese Myth 
*  Japanese mythology  Encyclopedia Mythica
*  Daftar kata-kata dan istilah Shinto
*  ''Kojiki'' dan ''Nihonshoki'' dalam bahasa Inggris
*  https://en.wikipedia.org/wiki/Japanese_mythology
Samuda

**Samuda** atawa dalam basa Inggris ***Slough*** (/sluː/ atau /slaʊ/) adalah lahan basah nang umumnya barupa labak atawa danau dangkal, rancak merupakan bagian batang banyu nang tenang dari badan batang banyu nang lebih ganal. Banyu dalam samuda rancak *stagnan* atawa maalir lambat sacara musiman.

Di Amirika Utara, istilah "samuda" kawa marujuk pada saluran sampingan nang bahubungan ka sungai atawa saluran alami nang hanya diisi banyu sacara *sporadis*. Cuntuhnya adalah Finn Slough di Sungai Fraser, di mana bagian hilirnya baisi puluhan samuda nang tarkanal. Babarapa samuda, kaya Elkhorn Slough, bahari marupakan muara sungai, tagal jadi stagnan margaa agawiantektonik nang mamutusakan sumbar sungai.

Di Sungai Sacramento, Steamboat Slough marupakan cabang alternatif dari sungai ngitu, nang manjadi jalan pintas utama gasan kapal uap nang balayar antara Sacramento wan San Francisco. Georgiana Slough marupakan jalur kapal uap nang malalui Delta Sungai Sacramento-San Joaquin, mahubungakan Sungai Sacramento lawan Sungai San Joaquin wan Stockton.

## Pambatukan
Samuda kawa tabantuk pas aliran meander taputus matan saluran utama sungai, manciptakan danau tapal kuda nang diisi lawan sedimen halus wan bahan organik kaya gambut. Hal ngini maulah lingkungan lahan basah atawa rawa. Salah satu ujung dari konfigurasi tapal kuda ini tatap manarima aliran dari saluran utama, mambantuk samuda.

Samuda umumnya bahubungan lawan pambentukan parbukitan nang ada di sakitarnya. Landskap nang kaya ngini tadiri matan lereng linier babantuk mosaik, nang biasanya ditanam lawan rumput, kaya lereng sawgrass di Everglades, Florida, nang dipisahkan ulih samuda lawan banyu nang labih dalam.

Pinggiran samuda tadiri dari lapisan sedimen nang ditanamkan oleh sungai dari waktu ka waktu. Parkambangan lanskap ngini diparcaya tajadi lantaran pambentukan gambut nang labih hancap di dasar baskom batuan. Babarapa endapan ini nang batumpuk di atas batuan dasar sakitarnya kawa manjalang di sapanjang samudra wan maulah parubahan aliran dalam sistim. Parbedaan laju akumulasi gambut ngini kawa dipicu ulih variasi mikrotopografi nang mampangaruhi produksi tanaman wan jenis vegetasi. Aliran banyu mungkin adalah faktor utama nang mencegah akumulasi sedimen organik di samuda, karena akumulasi ngitu manyababakan penurunan kedalaman banyu, sahingga mamungkinkan pertumbuhan vegetasi.

## Jujuhutan
Mitologi Amirika

**Mitologi Amirika** marujuk pada kumpulan kisah tradisional nang bakaitan lawan legenda wan kisah rakyat Amirika, nang mulai bakambang tumatan akhir 1700-an wayah panjajahan partama datang. Mitologi ngini tamasuk kisah-kisah terkenal kaya *Bigfoot, Paul Bunyan*, wan *The Lone Ranger*, nang manjadi inspirasi gasan kisah rakyat wan legenda nang tasebar luas di Amirika.

Selain itu, mitologi Amirika jua mencakup studi modern tentang representasi kisah-kisah tersebut dalam sastra dan seni, baik dari Amirika sendiri maupun dari budaya lain. Salah satu tema utama dalam mitologi nginih adalah mitos romantis perbatasan tentang Amirika sebagai wilayah nang penuh lawan peluang wan tantangan gasan individu nang tangguh.

Mitologi urang asli Amirika jua manjadi bagian nang penting, tarutama tentang bison, nang dianggap sabagai binatang sakral lawan kakuatan spiritual. Di sisi lain, makhluk-makhluk nang kaya Fearsome Critters *Fearsome Critters* menambah warna dalam cerita-cerita rakyat Amerika, yang umumnya merupakan kisah-kisah hewan imajiner di sekitar wilayah hutan dan kamp penebangan. Mitologi Amirika tarus hidup wan mampangaruhi budaya populer sampai wahini.

## Jujuhutan
Mitologi Mésopotamia

**Mitologi Mésopotamia** yaitu mitologi Suméria, Akkadia, Assyria wan Babilonia matan banua nang ada di batang banyu sungai Tigris wan Efrat di Irak.

Banyak kisah dalam mitologi Suméria muncul dalam agama-agama Timur Tangah nang lain.

## Tautan luar
* alt.mythology Sumerian Mythology FAQ
* The Sumerians and Akkadians
Guntung Paikat

**Guntung Paikat** adalah guntung nang malili di Guntung Paikat, Banjarbaru Selatan, Banjarbaru, Kalimantan Selatan, Indonesia. 

## Jujuhutan
Ksatria Méja Bulat

**Ksatria Méja Bulat** adalah para ksatria  aratnbahari ang manjadi bagian matan kelompok Raja Arthur dalam sastra abad ka-12, nang dipinandui sabagai *Matter of Britain*. Bubuhannya bausaha gasan mampartahankan karajaan Arthur sasudah masa parang pamulaan. Méja Bulat, wadah buhannya bakumpul, melambangkan kasataraan di antara anggotanya, mulai dari bangsawan tinggi sampai ksatria randah.

Kisah tentang Ksatria Méja Bulat manganai banyak ksatria dari seluruh Britania wan luar Éropa. Babarapa anggota nang dipinandui tamasuk  ingsanakwan kula aja Arthur nang kaya Agravain, Gaheris, wan Yvain, lawan mantan musuh nang *direkonsiliasi* kaya Galehaut wan Pellinore.  rangpeating lainnya adalah Bedivere, Gawain, Lancelot, Perceval, wan Galahad, nang bapangaruh lakun utama  matan pancaharian Wadah Suci.

Di akhir siklus Arthurian, parsalisihan muncul di antara para ksatria, tarutama akibat pangkhianatan Lancelot wan perselingkuhannya lawan Ratu Guinevere, manyababakan parpacahan di Méja Bulat.

## Jujuhutan luar
*Chrétien de Troyes; Owen, D. D. R. (translator) (1988). *Arthurian Romances*. New York: Everyman's Library. .
*Lacy, Norris J. (Ed.) (1 April 1995). *Lancelot-Grail: The Old French Arthurian Vulgate and Post-Vulgate in Translation*, Volume 4 of 5. New York: Garland. .
*Loomis, Roger Sherman (1997). *Celtic Myth and Arthurian Romance*. Academy Chicago Publishers. .
*Malory, Thomas; Bryan, Elizabeth J. (introduction) (1994). *Le Morte d'Arthur*. New York: Modern Library. . (Pollard text.)
*Wilson, Robert H. *The "Fair Unknown" in Malory*. Publications of the Modern-Language Association of America (1943).
Tristan

**Tristan** (Latin: Drustanus; basa Wales: Trystan), jua dipinandui lawan ngaran Tristram, adalah saurang ksatria Méja Bulat matan Cornwall wan tokoh pahlawan dalam kisah Tristan wan Iseult. Inya adalah anak matan pasangan Blancheflor wan Rivalen (dalam versi-versi salanjutnya anak matan pasangan Isabelle matan Cornwall wan Meliodas), wan keponakan Raja Mark matan Cornwall. Inya dikirim gasan mambawa Putri Iseult pulang matan Irlandia gasan kawin lawan raja. Tapi, inya wan Iseult kada sengaja ma'inum ubat cinta pas bajalanan, wan bubuhannya jua jatuh cinta. Bubuhannya batamu lawan babarapa ujian nang maulah hubungan rahasia bubuhannya jadi ngalih.

## Jujuhutan luar

* [Béroul: Le Roman de Tristan](http://fr.wikisource.org/wiki/Tristan_(B%C3%A9roul))
* [Thomas d'Angleterre: Tristan](http://fr.wikisource.org/wiki/Tristan_(Thomas_d'Angleterre))
* Tristan page from the Camelot Project 
* Transcription and page images of the Auchinleck manuscript
* The ''libretto'' for Wagner's opera, bilingual English and German
* Bibliography of Modern Tristaniana in English 
* English verse translation of Gottfried von Strassburg's ''Tristan''